AMPLIACIÓN DO PRAZO PARA A PRESENTACIÓN DE MÉRITOS CORRESPONDENTE Á FASE DE CONCURSO DA PRAZA DE TÉCNICO/A DE DEPORTES CORRESPONDENTE Á CONVOCATORIA DE PROCESO PERTENCENTE AO PLAN DE ESTABILIZACIÓN DE EMPREGO TEMPORAL(CE2021J)
ADMINISTRACIÓN LOCAL — Provincial — Deputación Provincial (Persoal, oposicións, 26/01/2023)

Expediente 2021050653 Asunto Ampliación do prazo para a presentación de méritos correspondente á fase de concurso da praza de técnico/a de deportes correspondente á convocatoria de proceso pertencente ao plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos da Deputación provincial, OEP 2018 (CE2021J) Trámite Aprobación O deputado, en virtude das competencias delegadas da Presidencia en materia de persoal, dita a seguinte Primeiro.- No BOPPO nº199, de 15 de outubro de 2021, publícase a convocatoria do proceso pertencente ao plan de estabilización de emprego temporal da Deputación provincial de Pontevedra para cubrir as necesidades de carácter estrutural e permanente nos distintos centros e servizos da Deputación provincial, OEP 2018 (CE2021J), na que se inclúe a praza de técnico/a de Deportes, encadrada na escala de Administración especial, subescala técnica, clase media, integrada no grupo A2. Segundo.- Na base décimo oitava das xerais, baixo a rúbrica de documentación acreditativa dos méritos da fase de concurso, dispón que finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación de documentación relativa á fase de méritos. Terceiro.- No BOPPO nº9, do 13 de xaneiro de 2023, publicouse o anuncio de apertura, cun prazo para presentar os méritos de 10 días hábiles, contados a partir do día seguinte. Cuarto.- Tras ser advertido que tales mensaxes SMS non chegaron aos aspirantes, e polo tanto, non tendo a posibilidade de aportar os méritos na forma esixida na convocatoria porque carecen do código localizador para realizar o trámite, o 23 de xaneiro de 2023 vólvese a realizar o envío, esta vez coa confirmación que ditas mensaxes chegaron aos destinatarios. A Lei 39/2015, de 1 de outubro, do procedemento administrativo común das Administracións Públicas, no artigo 32 establece que “ a Administración salvo precepto en contrario, poderá conceder de oficio ou a petición dos interesados, unha ampliación dos prazos establecidos, que non exceda da metade dos mesmos, se as circunstancias o aconsellan e non se prexudica dereitos de terceiro. O acordo de ampliación deberase notificar aos interesados”;“Tanto a petición dos interesados como a decisión sobre a ampliación deberán producirse, en todo caso, antes do vencemento do prazo de que se trate. En ningún caso poderá ser obxecto de ampliación un prazo xa vencido”. En vista do anterior, e tendo en conta que o prazo para presentar os méritos finaliza o próximo 27 de xaneiro de 2023, RESOLVO ampliar o prazo da fase de concurso 5 días hábiles contados a partir da publicación desta Resolución no Boletín Oficial da provincia de Pontevedra e na sede electrónica. Asinado dixitalmente á marxe Contra esta Resolución Presidencial non cabe recurso sen prexuízo do procedente contra a resolución que poña fin ao procedemento.